ચીનની કંપની શાઓમી સસ્તા સ્માર્ટફોન માટે જાણીતી છે. હવે કંપનીએ બે નવા ફીચર ફોન Qin1 અને Qin1s લોન્ચ કર્યા છે. કંપનીએ નવા હેડસેટને યૂપિન ક્રાઉડફંડિંગ પ્લેટફોર્મ અંતર્ગત લોન્ચ કર્યા છે. સામાન્ય ફીચર ફોનમાં યુઝરને તેમાં વોઈસ કોલ અને મેસેજિંગ સપોર્ટ મળે છે. પરંતુ શાઓમીના આ ફીચર ફોનમાં ઘણા એડવાન્સ્ડ ફીચર્સ છે. જેમાં રિયલ ટાઈમ મલ્ટી લેગ્વેજ વોઈસ ટ્રાન્સલેશન સપોર્ટ છે. આ આર્ટિફિશિયલ ઈન્ટેલિજન્સ અને મશીન લર્નિંગ સાથે આવે છે. શાઓમી Qin1S 4G કનેક્ટિવિટી સાથે આવે છે. બંને વેરિયન્ટ હાલમાં 199 ચીની યુઆન (લગભગ 2,000 રૂપિયા)ના ફંડીંગ પર ઉપલબ્ધ છે. આ ફીચર ફોનને એવા સમયે લોન્ચ કરવામાં આવ્યા છે જ્યારે ભારતીય માર્કેટમાં 4જી ફીચર ફોનની લોકપ્રિયતા વધી રહી છે. જોકે હજુ સુધી તે સ્પષ્ટ નથી કરાયું કે શાઓમી આ ફીચર ફોનને ભારચમાં ક્યારે થશે.